Sahraoui fikk spilletid i treningskampene til Vålerenga vinteren 2019, og i mai 2019 signerte han sin første proffkontrakt med klubben. Da Dag-Eilev Fagermo tok over som hovedtrener vinteren 2020 uttalte han raskt at han hadde blitt forelsket i Sahraoui som fotballspiller. Han fikk sin debut i Eliteserien da han ble byttet inn hjemme mot Stabæk i 2. serierunde i 2020, og skaffet straffespark til Vålerenga. I juli 2020 forlenget han kontrakten med Vålerenga ut 2023. 26. juli 2020 scoret han sitt første mål i Eliteserien i en hjemmekamp mot Strømsgodset.